Puć z Budyskeho turistiskeho parkowanišća do stareho města skrótšić
Budyšin (CS/SN). Poradźi-li so wšitko, móhli w Budyšinje w lěće 2020 wiziju zwoprawdźić: nowy móst nad Sprjewju, zwjazowacy turistiske parkowanišćo na Schliebenowej z Hrodom. Na te wašnje bychu sej dowolnicy a domoródni wokołopuć přez Móst měra resp. wobćežny puć přez sprjewiny doł zalutowali. Město bě Drježdźanskej techniskej uniwersiće nadawk dało zdźěłać studiju, kotruž wčera tójšto zajimcam předstajichu. 30. awgusta chce měšćanska rada wobzamknyć, kak z tym dale wobchadźeja. Wyši měšćanosta Alexander Ahrens (SPD) so nadźija, zo móža projekt klětu planować započeć a 2020 twarić.
szl_Latn szl_Latn